സുധാകരനോട് രാഷ്ട്രീയ പകവീട്ടില്ല, പക്ഷേ പങ്കുണ്ടെങ്കില്, വിടുകയുമില്ല സംസ്ഥാന പൊലീസില് വന് അഴിച്ചുപണിക്ക് സാധ്യത തെളിയുന്നു. കളങ്കിതരായ ഉദ്യോഗസ്ഥരെ തന്ത്രപ്രധാനമായ തസ്തികയില് നിന്നും മാറ്റി നിര്ത്താനാണ് സര്ക്കാര് തീരുമാനം. സി.പി.എം സംസ്ഥാന നേതൃത്വവും ഈ നിലപാടില് തന്നെയാണുള്ളത്. താഴെ തട്ടു മുതല് മേല് തട്ടു വരെ ഒരു പൊളിച്ചെഴുത്ത് ആവശ്യമാണെന്നാണ് പാര്ട്ടിയുടെ വിലയിരുത്തല്. പൊലീസിന്റെ വിപുലമായ യോഗം മുഖാമന്ത്രി വിളിച്ചിരിക്കുന്നതും ഇതിന്റെ കൂടി ഭാഗമായാണ്. പൊലീസ് സ്റ്റേഷനുകളുടെ ചുമതലയുള്ള എസ്.എച്ച്.ഒ മുതല് ഡി.ജി.പി വരെ ഉള്ള മുഴുവന് ഉദ്യോഗസ്ഥരെയും പങ്കെടുപ്പിച്ചാണ് യോഗം നടത്തുന്നത്. ഇത്തരത്തിലുള്ള ഒരു യോഗം അസാധാരണമാണ്. തട്ടിപ്പുകാരുടെ കെണിയില് പൊലീസ് ഉദ്യോഗസ്ഥര് വീണു പോകാതിരിക്കാന് ജാഗ്രത വേണമെന്നതാണ് മുഖ്യമന്ത്രിയുടെ നിലപാട്. പൊലീസിന്റെ പ്രവര്ത്തി കൂടി നോക്കിയാണ് സര്ക്കാറിന് ജനങ്ങള് മാര്ക്കിടുന്നതെന്ന കാര്യവും മുഖ്യമന്ത്രി പൊലീസ് ഉദ്യോഗസ്ഥരെ ഓര്മ്മിപ്പിച്ചിട്ടുണ്ട്. പൊലീസ് ഉദ്യോഗസ്ഥരുടെ പ്രവര്ത്തനങ്ങള് ബന്ധങ്ങള് എന്നിവ നിരീക്ഷിക്കാന് ഇന്റലിജന്സ് മോണിറ്ററിംങ് കൂടുതല് ശക്തിപ്പെടുത്താനാണ് നിര്ദ്ദേശം. ഒഫീഷ്യല് കാര്യങ്ങള്ക്കപ്പുറം മേലുദ്യോഗസ്ഥന്മാരുടെ താല്പ്പര്യങ്ങള് സംരക്ഷിക്കേണ്ട ഒരാവശ്യവും കീഴുദ്യോഗസ്ഥര്ക്ക് ഇല്ലന്നതാണ് പൊലീസ് സംഘടനകളും വ്യക്തമാക്കിയിരിക്കുന്നത്. യുവ ഐ.പി.എസ് ഉദ്യാഗസ്ഥര് അടക്കമുള്ളവര് ഈ നിലപാടിനൊപ്പമാണുള്ളത്. മോന്സന് മാവുങ്കലിന്റെ പുരാവസ്തു ശേഖരം കാണാന് ഡി.ജി.പി ലോകനാഥ് ബഹ്റ എ.ഡി.ജി.പി മനോജ് എബ്രഹാമിനെ നിര്ബന്ധിച്ച് കൊണ്ട് പോയ സംഭവമാണ് ഇത്തരമൊരു നിലപാട് സ്വീകരിക്കാന് ഐ.പി.എസ് ഉദ്യോഗസ്ഥര് അടക്കമുള്ളവരെ പ്രേരിപ്പിച്ചിരിക്കുന്നത്. ഇതിനിടെ പുരാവസ്തു തട്ടിപ്പ് കേസുമായി ബന്ധപ്പെട്ട നിര്ണ്ണായക വിവരങ്ങള് സംസ്ഥാന ഇന്റലിജന്സ് മുഖ്യമന്ത്രിക്ക് കൈമാറിയിട്ടുണ്ട്. ഇക്കാര്യംകൂടി പരിഗണിച്ചാണ് പൊലീസ് ഉദ്യോഗസ്ഥരുടെ യോഗം ഉടനെ തന്നെ വിളിച്ചു ചേര്ത്തിരിക്കുന്നത്. മോന്സന് മാവുങ്കലിനെതിരെ നിലവില് നടക്കുന്ന ക്രൈംബ്രാഞ്ച് അന്വേഷണവും ശക്തമായി തന്നെ മുന്നോട്ട് പോകും. ഈ കേസില് ഒരു ഇടപെടലും അനുവദിക്കില്ലന്നതാണ് സര്ക്കാര് നിലപാട്. എറണാകുളം ക്രൈംബ്രാഞ്ച് എസ്.പി സോജനാണ് കേസന്വേഷണ ചുമതലയുള്ളത്. മൂന്ന് തട്ടിപ്പു കേസുകളിലാണ് അന്വേഷണം നടക്കുന്നത്. മോന്സനെ ഏതെങ്കിലും ഉദ്യോഗസ്ഥര് വഴിവിട്ട് സഹായിച്ചിട്ടുണ്ടോ എന്ന കാര്യവും അന്വേഷണ പരിധിയിലാണുള്ളത്.മുന് ഡി.ജി.പി ലോകനാഥ് ബഹ്റ ഐ.ജി ലക്ഷ്മണ മുന് ഡി.ഐ.ജി സുരേന്ദ്രന് എന്നിവരും സംശയത്തിന്റെ നിഴലിലാണ്. ഇവര്ക്കെതിരെ ശക്തമായ തെളിവ് ലഭിച്ചാല് നിയമം നിയമത്തിന്റെ വഴിക്ക് പോകുമെന്ന് തന്നെയാണ് സര്ക്കാര് കേന്ദ്രങ്ങള് വ്യക്തമാക്കുന്നത്. എത്ര ഉന്നതരുടെ പിന്തുണ ഉണ്ടായാലും പിണറായിയുടെ ഭരണത്തില് കുറ്റവാളികള് പിടിക്കപ്പെടുമെന്ന സന്ദേശമാണ് സര്ക്കാര് നല്കിയിരിക്കുന്നത്. മോന്സന്റെ അറസ്റ്റും ഇതിന് ഉദാഹരണമാണ്. പിണറായിയാണ് മുഖ്യമന്ത്രി എന്ന ഒറ്റ ധൈര്യമാണ് പരാതി നല്കാന് പ്രേരിപ്പിച്ചതെന്നാണ് പരാതിക്കാരും വ്യക്തമാക്കിയിരിക്കുന്നത്. മോന്സന് മാവുങ്കലുമായുള്ള കോണ്ഗ്രസ്സ് നേതാവ് കെ.സുധാകരന്റെ ബന്ധം പുറത്തായെങ്കിലും ഈ സംഭവത്തിലും കരുതലയോടെയാണ് സര്ക്കാര് ഇപ്പോള് നീങ്ങുന്നത്. തട്ടിപ്പ് ഇടപാടില് സുധാകരന് ബന്ധമുണ്ടെങ്കില് അദ്ദേഹം നിയമ നടപടിക്ക് വിധേയമാകും എന്ന് പറയുമ്ബോഴും രാഷ്ട്രീയ പകപോക്കല് ഇക്കാര്യത്തില് ഉണ്ടാകില്ലന്നതാണ് സര്ക്കാര് നയം. സംസ്ഥാനം കണ്ട ഏറ്റവും വലിയ തട്ടിപ്പു കേസുകളില് ഒന്നായി തന്നെയാണ് ഈ കേസിനെ സര്ക്കാര് വൃത്തങ്ങള് നോക്കി കാണുന്നത്. രാഷ്ട്രീയ ആരോപണങ്ങള് ഉയര്ത്തി തട്ടിപ്പു കേസിന്റെ ഗൗരവം കുറച്ച് കാണാന് ക്രൈംബ്രാഞ്ചും ആഗ്രഹിക്കുന്നില്ല. മുന് പൊലീസ് മേധാവി ലോകനാഥ് ബഹ്റയുടെ ജാഗ്രത കുറവാണ് മോന്സനെ പിടികൂടാന് വൈകാന് കാരണമായതെന്നാണ് മുതിര്ന്ന പൊലീസ് ഉദ്യോഗസ്ഥരും ചൂണ്ടിക്കാട്ടുന്നത്. ഇന്റലിജന്സ് റിപ്പോര്ട്ട് കിട്ടിയിട്ടും ബെഹ്റ ജാഗ്രത കാട്ടിയില്ലന്നതാണ് പ്രധാന വിമര്ശനം. എ.ഡി.ജി.പി മനോജ് എബ്രഹാമിനെ ബഹ്റ നിര്ബന്ധിച്ച് വ്യാജ പുരാവസ്തു ശേഖരം കാണാന് കൊണ്ടു പോയതിലും ഐ.പി.എസ് ഉദ്യോഗസ്ഥര് രോഷത്തിലാണ്. വിരമിച്ചെങ്കിലും ഈ ഒറ്റ സംഭവത്തോടെ പൊലീസ് സേനയാകെ ബഹ്റക്ക് എതിരാകാന് കാരണവും ഈ സംഭവമാണ്. നിരവധി തവണ ബഹ്റയും മോന്സന് മാവുങ്കലും തമ്മില് കണ്ടിട്ടുണ്ടെന്നാണ് പുറത്ത് വരുന്ന വിവരം. ഉന്നത ബന്ധമുള്ള പ്രവാസി വ്യവസായി അനിത പുല്ലയിലാണ് ബഹ്റയെ മോന്സന് പരിചയപ്പെടുത്തി കൊടുത്തിരുന്നത്. റോമില് താമസിക്കുന്ന തൃശൂര് സ്വദേശിനിയാണ് അനിത. മോന്സനെ ലോക്നാഥ് ബെഹ്റയ്ക്ക് പരിചയപ്പെടുത്തുന്നത് പ്രവാസി സംഘടനയുടെ പേട്രണ് എന്ന നിലയിലാണെന്നാണ് അനിത അവകാശപ്പെടുന്നത്. രണ്ടു തവണ പരിചയപ്പെടുത്തിയെന്നും ആദ്യത്തേത് ഡിജിപിയുടെ ഓഫീസില്വെച്ചും രണ്ടാമത്തേത് എറണാകുളത്തെ ഒരു പരിപാടിയില്വെച്ചുമായിരുന്നു എന്നുമാണ് അനിതയുടെ വാദം. മോന്സന്റെ മ്യൂസിയം സന്ദര്ശിക്കാന് ഡി.ജി.പിയോട് ആവശ്യപ്പെട്ടതും അനിത തന്നെയാണ്. ഈ സന്ദര്ശനത്തിലാണ് എ.ഡി.ജി.പി മനോജ് എബ്രഹാമിനെയും ബഹ്റ നിര്ബന്ധിച്ച് കൊണ്ടു പോയിരുന്നത്. അന്ന് സന്ദര്ശന സമയത്ത് എടുത്ത ഫോട്ടോകളാണ് ഇപ്പോള് മാധ്യമങ്ങളിലും സോഷ്യല് മീഡിയകളിലും ട്രോളായും നിറഞ്ഞാടുന്നത്. അതേസമയം ഡി.ജി.പി നിര്ബന്ധിച്ച് കൊണ്ടു പോയതാണെന്ന യാഥാര്ത്ഥ്യം മാധ്യമങ്ങള്ക്ക് മുന്നില് തുറന്ന് പറയാന് എ.ഡി.ജി.പി മനോജ് എബ്രഹാമിനോട് മുതിര്ന്ന ഐ.പി.എസ് ഉദ്യോഗസ്ഥരടക്കം ആവശ്യപ്പെട്ടിട്ടുണ്ട്. ഇക്കാര്യത്തില് ഇനി നിലപാട് സ്വീകരിക്കേണ്ടത് മനോജ് എബ്രഹാം തന്നെയാണെന്നാണ് അവരും വ്യക്തമാക്കിയിരിക്കുന്നത്. EXPRESS KERALA VIEW